als_Latn dik_Latn sag_Latn
2016-ta ishte një vit i vrazhdë për botën e teknologjisë. Projekte ambicioze u thërrmuan, produkte të dashura dështuan e të paktën patëm një telendisje të një korporate.
Pamë një startup premtues të humbej, e vështruam aplikacione të harrohen ndër vite. Tani kemi shansin të kthejmë kokën pas pa frikë sepse 2016-ta i përket së kaluarës.
Pas hyri në botën e orëve inteligjente të 2013-tës, Pebble nuk mund ti mbijetonte sfidës së eksplorimit të një "toke" të pashkelur. Si çdo prodhues tjetër i orëve inteligjente përveç Apple, të gjithë panë rënien drastike të shitjeve duke zhytur shumë startupve në borxhe pafund. Në Dhjetor blerja e Pebble nga FitBit shënoi fundin e çdo produkti me këtë markë.
Shërbimi i shquar i videove gjashtë sekondëshe në pronësi të rrjetit social Twitter raportoi probleme të ekipit drejtues, ndryshime strategjike dhe mungesën e një vizioni që kur debutoi në 2013-tën. Në Tetor Vine tha se aplikacionet e saj do të mbyllen dhe pavarësisht se ka patur spekulime për një shitje, koha po mbaron.
Zakonisht shumica e produkteve nuk vdesin menjëherë por me kalimin e kohës ndërsa produkte të reja vinë për ti zëvendësuar. Samsung Galaxy Note 7 bën përjashtim nga kjo aksiomë sepse bateritë problematike trazuan "gjumin" e një gjigandi. Fushtat e zëvendësimit dështuan në adresimin e problemit dhe kështu Note 7 u shua njëherë e mirë.
Nëse blini një telefon BlackBerry në të ardhmen me shumë gjasa nuk do të jetë ndërtuar nga prodhuesi Kanadez. Në Shtator një prej prodhuesve më krenarë që ka parë industria mobile ndaloi prodhimin e harduerit duke ja atribuar palëve të treta. DTEK50 ishte rasti i parë ekzemplar i cili hodhi dritë mbi të ardhmen e kësaj marke.
Pavarësisht se Mozilla lajmëroi fundin e Firefox OS për telefonët inteligjent vitin e kaluar, vijoi ta mbështetë për televizorët, tabletët, routerat, usb-të HDMI dhe kompjuterat AiO. Por në shtator trokiti supriza, Mozilla braktis terërisht projektin.
Pak muaj më parë Google solli për ne një çift telefonësh të rinj jo vetëm në pamje por edhe emër. Marka Pixel e cila synon të rivalizojë Apple iPhone shënon fundin e linjës Nexus ku Google ka konfirmuar se nuk do të rikthehet më pavarësisht se do të vijojë mbështetja për Nexus 6P dhe 5X.
Sunrise ishte një aplikacion kalendarik mjaft i njohur me miliona përdorues kur Microsoft e bleu në 2015. Por në vend që ta mbante si një aplikacion me vehte gradualisht vendosi të integronte disa prej funksionaliteteve të tij në Outlook Mail. Edhe pse Outlook ka mësuar shumë nga Sunrise, akoma i mungon ai integrimi i aplikacioneve të Sunrise.
Pas një dremitje të gjatë gjatë revolucionit të telefonëve, Intel më në fund e kuptoi se nuk ka për ti kapur asnjëherë të parët. Kompania lajmëroi tërheqjen e procesorëve Atom për telefonët për tu fokusuar në internetin e gjërave dhe makinat autonome.
Lindur nga një grup dizajni dhe hulumtimi i njohur si Creative Labs, Facebook Paper ishte një këndvështrim tjetër ndaj furnizuesit të lajmeve të rrjetit social. Përdoruesit mund të lexonin përmbajtje në formën e kartave pa elementët shpërqendruar të reklamimit dhe përmbajtjeve të sponsorizuara.
Microsoft Band, byzylyku fitnesii me ekran me prekje nxiste goxha interes në teori por produkti dështoi për shkak të softuerit dhe mungesës së mbështetjes për aplikacionet. Në 2016-ën Microsoft nuk risolli një version të tretë.
Është një çudi e vërtetë që Picasa ja arriti të jetonte kaq gjatë. Aplikacioni i editimit dhe ruajtjes së fotove debutoi në 2002 dhe u ble nga Google në 2004 por përgjatë viteve nuk u përditësua. Fatin e saj e mësuam kur Google lançoi Photos në 2013-n.
Koncepti i telefonit modular të Google ngjante me një realitetet të paprekshëm. Pas u vonua për muajt të tërë, google vendosi ti japë fund endrrës së telefonit modular. Dizajni modular ishte i atillë që mundësonte ndërrimin e komponentëve duke u kursyer konsumatorëve goxha para me kalimin e kohës.
Për të mbyllur hendekun e aplikacioneve Windows dhe atyre të platformave të tjera, Microsoft themeloi Projektin Astoria nëpërmjet të cilit zhvilluesit mund të portonin aplikacionet e tyre në platformën universale të Windows. Pse Microsoft e braktisi? Sepse ishte shumë konfuz për zhvilluesit dhe kishte krijuar shumë pengesa komplekse në krijimin e API-ve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn